CELEX: 32014R0779
Language: da
Date: 2014-07-17 00:00:00
Title: Rådets forordning (EU) nr. 779/2014 af 17. juli 2014 om fastsættelse af fiskerimuligheder for ansjos i Biscayabugten for fangstperioden 2014/15

18.7.2014   
            
            
               DA
            
            
               Den Europæiske Unions Tidende
            
            
               L 212/1
            
         RÅDETS FORORDNING (EU) Nr. 779/2014
   af 17. juli 2014
   om fastsættelse af fiskerimuligheder for ansjos i Biscayabugten for fangstperioden 2014/15
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 43, stk. 3,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Traktatens artikel 43, stk. 3, fastsætter, at Rådet på forslag af Kommissionen vedtager foranstaltninger vedrørende fastsættelse og fordeling af fiskerimuligheder.
            
         
               (2)
            
            
               Ifølge Europa-Parlamentets og Rådets forordning (EU) nr. 1380/2013 (1) skal der vedtages bevarelsesforanstaltninger under hensyntagen til den foreliggende videnskabelige, tekniske og økonomiske rådgivning, herunder, hvor relevant, rapporter fra Den Videnskabelige, Tekniske og Økonomiske Komité for Fiskeri (STECF).
            
         
               (3)
            
            
               Det påhviler Rådet at vedtage foranstaltninger vedrørende fastsættelse og fordeling af fiskerimuligheder, herunder visse funktionelt tilknyttede betingelser, hvor det er relevant. Fiskerimulighederne bør tildeles medlemsstaterne på en sådan måde, at hver medlemsstat sikres relativ stabilitet i fiskeriet efter hver fiskebestand eller for hvert fiskeri, og med behørig hensyntagen til den fælles fiskeripolitiks mål som fastsat i forordning (EU) nr. 1380/2013.
            
         
               (4)
            
            
               Den samlede tilladte fangstmængde (TAC) bør fastlægges på grundlag af den foreliggende videnskabelige rådgivning og under hensyntagen til de biologiske og samfundsøkonomiske aspekter, samtidig med at de forskellige fiskerisektorer sikres en retfærdig behandling.
            
         
               (5)
            
            
               Ifølge den foreløbige rådgivning fra Det Internationale Havundersøgelsesråd (ICES) skønnes det, at gydebiomassen for ansjos i Biscayabugten ved gydetid i 2014 er på 66 158 ton. I 2009 forelagde Kommissionen et forslag til forordning om en langsigtet plan for ansjosbestanden i Biscayabugten og for fiskeriet efter denne bestand. Der bør på grundlag af dette forslag fastsættes en TAC på 20 100 ton for fangstperioden 2014/15 svarende til en forhøjelse på ca. 18 % i forhold til den foregående TAC.
            
         
               (6)
            
            
               I overensstemmelse med artikel 2 i Rådets forordning (EF) nr. 847/96 (2) bør det fastsættes, i hvilket omfang foranstaltningerne i nævnte forordning skal gælde for ansjosbestanden i Biscayabugten.
            
         
               (7)
            
            
               Fra den 1. januar 2015 vil fiskeriet efter ansjos i Biscayabugten være omfattet af den landingsforpligtelse, der er fastsat i artikel 15, stk. 1, litra a), i forordning (EU) nr. 1380/2013. På de betingelser, der er fastsat i nævnte forordning, skal ansjosfangsterne i dette fiskeri derfor bringes og beholdes om bord på fiskerfartøjet samt registreres, landes og trækkes fra kvoterne.
            
         
               (8)
            
            
               På grund af 2014/15-fangstperiodens begyndelse og af hensyn til den årlige rapportering af fangster bør denne forordning træde i kraft snarest muligt efter offentliggørelsen og bør anvendes fra den 1. juli 2014 —
            
         VEDTAGET DENNE FORORDNING:
   Artikel 1
   Fiskerimuligheder for ansjos i Biscayabugten
   For ansjosbestanden i ICES-underområde VIII som afgrænset ved Europa-Parlamentets og Rådets forordning (EF) nr. 218/2009 (3) fastsættes den samlede tilladte fangstmængde (TAC) (i ton levende vægt) og fordelingen heraf mellem medlemsstaterne for fangstperioden 1. juli 2014-30. juni 2015 således:
   
               Art:
            
            
               Ansjos
               Engraulis encrasicolus
            
            
               ICES-underområde:
            
            
               VIII
               (ANE/08.)
            
         
               Spanien
            
            
               18 090
            
            
               Analytisk TAC
            
         
               Frankrig
            
            
               2 010
            
         
               EU
            
            
               20 100
            
         
               TAC
            
            
               20 100
            
         Artikel 2
   Særlige bestemmelser om tildeling af fiskerimuligheder
   Den fordeling af fiskerimuligheder mellem medlemsstaterne, der er fastsat i artikel 1, er ikke til hinder for:
   
               a)
            
            
               udvekslinger, jf. artikel 16, stk. 8, i forordning (EU) nr. 1380/2013
            
         
               b)
            
            
               nedsættelser og omfordelinger, jf. artikel 37 i Rådets forordning (EF) nr. 1224/2009 (4)
               
            
         
               c)
            
            
               omfordeling, jf. artikel 10, stk. 4, i Rådets forordning (EF) nr. 1006/2008 (5)
               
            
         
               d)
            
            
               supplerende landinger, jf. artikel 3 i forordning (EF) nr. 847/96
            
         
               e)
            
            
               tilbageholdelse af mængder, jf. artikel 4 i forordning (EF) nr. 847/96
            
         
               f)
            
            
               nedsættelser, jf. artikel 105, 106 og 107 i forordning (EF) nr. 1224/2009
            
         
               g)
            
            
               kvoteoverførsler og -udvekslinger, jf. artikel 20 i Rådets forordning (EU) nr. 43/2014 (6).
            
         Artikel 3
   Forvaltningen fra år til år
   Den i artikel 1 omhandlede bestand anses ved anvendelsen af forordning (EF) nr. 847/96 for at være omfattet af en analytisk TAC. Artikel 3, stk. 2 og 3, og artikel 4 i nævnte forordning anvendes.
   Artikel 4
   Landinger af fangster og bifangster før den 1. januar 2015
   Fra den 1. juli 2014 og til den 31. december 2014 skal fisk fra den i artikel 1 nævnte bestand kun beholdes om bord og landes, hvis:
   
               a)
            
            
               fangsterne er taget af fartøjer, der fører en medlemsstats flag, og denne medlemsstat har en kvote, og denne ikke er opbrugt, eller
            
         
               b)
            
            
               fangsterne udgør en del af en EU-kvote, der ikke er blevet fordelt som kvoter mellem medlemsstaterne, og denne EU-kvote ikke er opbrugt.
            
         Artikel 5
   Dataindberetning
   Når medlemsstaterne i henhold til artikel 33 og 34 i forordning (EF) nr. 1224/2009 sender oplysninger til Kommissionen om de landede mængder ansjos, anvender de bestandskode »ANE/08«.
   Artikel 6
   Ikrafttræden
   Denne forordning træder i kraft dagen efter offentliggørelsen i Den Europæiske Unions Tidende.
   Den anvendes fra den 1. juli 2014 indtil den 30. juni 2015.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 17. juli 2014.
      
         
            På Rådets vegne
         
         S. GOZI
         
            Formand
         
      
   
   
      (1)  Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (EUT L 354 af 28.12.2013, s. 22).
   
      (2)  Rådets forordning (EF) nr. 847/96 af 6. maj 1996 om supplerende betingelser for forvaltningen af TAC og kvoter fra år til år (EFT L 115 af 9.5.1996, s. 3).
   
      (3)  Europa-Parlamentets og Rådets forordning (EF) nr. 218/2009 af 11. marts 2009 om indberetning af statistiske oplysninger om fangster taget af medlemsstater, der driver fiskeri i det nordøstlige Atlanterhav (EUT L 87 af 31.3.2009, s. 70).
   
      (4)  Rådets forordning (EF) nr. 1224/2009 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (EUT L 343 af 22.12.2009, s. 1).
   
      (5)  Rådets forordning (EF) nr. 1006/2008 af 29. september 2008 om tilladelser til EF-fiskerfartøjers fiskeri uden for EF-farvande og tredjelandsfartøjers adgang til EF-farvande, om ændring af forordning (EØF) nr. 2847/93 og (EF) nr. 1627/94 og om ophævelse af forordning (EF) nr. 3317/94 (EUT L 286 af 29.10.2008, s. 33).
   
      (6)  Rådets forordning (EU) nr. 43/2014 af 20. januar 2014 om fastsættelse for 2014 af fiskerimuligheder for visse fiskebestande og grupper af fiskebestande gældende for EU-farvande og for EU-fartøjer i visse andre farvande (EUT L 24 af 28.1.2014, s. 1).